**A Hévíz 988 hrsz. ingatlant érintő településrendezési eszközök**

**módosításáról szóló településrendezési szerződéshez**

**kapcsolódó**

**VÉTELI JOGOT ALAPÍTÓ SZERZŐDÉS**

amely létrejött

egyrészről: **Hévíz Város Önkormányzat**

székhely: 8380 Hévíz, Kossuth L. u. 1.,

önkormányzati törzsszám: 734378

adószám: 15734374-2-20

statisztika számjel: 15734374-8411-321-20

bankszámlaszám: 11749039-15432429

képviseletében: Naszádos Péter polgármester,

mint Jogosult (továbbiakban: **Jogosult**)

másrészről:

**Gelencsér Dental Fogászati Szolgáltató Korlátolt Felelősségű Társaság** (rövidített cégnév: Gelencsér Dental Kft.),

székhely: 8380 Hévíz, Vörösmarty u. 75.,

nyilvántartást vezető szerv megnevezése: Zalaegerszegi Törvényszék Cégbírósága

cégjegyékszám: Cg.20-09-070117,

adószám: 14995387-2-20,

statisztikai számjel: 14995387-8623-113-20,

önálló képviseleti joggal eljár: Dr. Gelencsér Kálmán ügyvezető, mint a 988 hrsz ingatlan 3/12 **arányú tulajdonosa**, mint Kötelezett 1 (továbbiakban: **Kötelezett 1**),

és

„**KOCSI-RESTI” Vendéglátó és Kereskedelmi Korlátolt Felelősségű Társaság** (rövidített cégnév: „KOCSI-RESTI” Kft.,

székhely: 8380 Hévíz, Kölcsey Ferenc u. 6.,

nyilvántartást vezető szerv megnevezése: Zalaegerszegi Törvényszék Cégbírósága

cégjegyzékszám: Cg.20-09-062919,

adószám: 11357382-2-20,

statisztikai számjel: 11357382-4778-113-20,

önálló képviseleti joggal eljár: Ladnai Tamás ügyvezető, mint a 988 hrsz ingatlan 3/12 **arányú tulajdonosa**, mint Kötelezett 2 (továbbiakban: **Kötelezett 2**)

(Kötelezett1, Kötelezett2 **a továbbiakban együtt: Kötelezettek)**

együttesen a továbbiakban: **Felek**)

között a lent megjelölt helyen és napon, az alábbiak szerint:

1. **Előzmények, biztosított szerződés**

**1.** Az itt megjelölt Felek 2023. január 20-án a Hévíz, belterület Kölcsey u. 988 hrsz. ingatlant érintő településrendezési eszközök módosításának előkészítésre településrendezési szerződést (a továbbiakban: településrendezési szerződés) kötöttek. A településrendezési szerződést, az abban foglalt teljesítéseket elfogadva és tudomásul véve 2025. április „ „ napján módosították.

**2.** A 2023. január 20-án kötött településrendezési szerződés célja a következő volt:

*„A Hévíz Kölcsey Ferenc utca 988 hrsz. ingatlan tulajdonosai 2020 évben megkeresték Hévíz Város Önkormányzatát eladási szándékkal, mellyel kapcsolatosan Tisztelt Képviselő-testület 21/2020. (I.30.) határozatával elrendelete az ingatlanra vonatkozó elővásárlási jog törlését. Molnár Tiborné tulajdonos és*

*Alberti Sándor a Vasúti Alkalmazottak Rudolf Segélyegyesületének elnöke, mint az ingatlannal rendelkezni jogosult tulajdonosok kérelmezték az ÉP-BIO Kft. által készített beépítési tanulmányterve támogatását.*

*Az ingatlan északi felén a Gyöngyvirág köz felé eső részen földszintes multifunkciós épületegyüttes kerülne elhelyezésre, míg a déli felén az Erzsébet Hotelt kiszolgáló parkoló kerülne kialakításra a Kölcsey utca felől történő behajtással. Hévíz Város településrendezési eszközeinek jelen, 2022. évi 2. számú módosítása ezen kiemelt fejlesztés megvalósulásához kapcsolódik. A módosítások kezdeményezője Hévíz Város Önkormányzat, Molnár Tiborné (1/2 tulajdonos) és a Vasúti Alkalmazottak Rudolf Segélyegyesülete (1/2 tulajdonos). A módosítási eljárás az ingatlan tulajdonosainak teljes költségviselése mellett történik. A településrendezési eszközök jelen módosításának célja a jelenleg Kb-kt besorolású 988 hrsz. ingatlan, a szomszédos Vt-1-Z övezetbe sorolása, az új beépítésre szánt területek utáni zöldterület létesítése, a biológiai aktivitásérték szinten tartása mellett.”*

**3.** A Felek által megkötött településrendezési szerződés módosítása a Feleken kívülálló körülmény (vis maior) okán szükségessé vált. Hévíz Város Önkormányzat a településrendezési szerződés megkötésekor már beruházási tevékenységet folytatott önkormányzati ingatlanon és a VOLÁNBUSZ Zrt tulajdonában álló hévízi 987. hrsz-ú ingatlanon *„Hévíz gyógyhely fejlesztése”* (a továbbiakban: projekt) megnevezéssel. Így az önkormányzat – mint a 987. hrsz-ú terület használatára jogosított– a jóváhagyott, kész és megvalósítás alatt lévő tervek birtokában - kötötte meg a településrendezési szerződést. 2023. november 6-án az önkormányzat, a beruházás ellehetetlenülése (meghiúsulás) miatt kénytelen volt a kivitelezési vállalkozási szerződést felmondani. A projekt Európai Uniós forrásból való finanszírozása is ellehetetlenült. A projektet a Kormány hazai forrásból finanszírozza. Ennek következtében a projekt műszaki tartalmát jelentősen és teljesen módosítani kellett, mely módosítás ily módon kényszerűen és az önkormányzatnak sem felróható módon oly helyzetet teremtett, mely szükségessé tette a felek által megkötött településrendezési szerződés módosítását.

Hévíz Város Önkormányzat Képviselő-testülete jelenleg is folytatja a „Hévíz gyógyhely fejlesztése módosított beruházás” (a továbbiakban: projekt II.) megvalósítását, melynek várható befejezési ideje 2025. július, ezért az önkormányzat számára kiemelten fontos a kialakuló és ekkor a közönség számára átadásra kerülő Hévíz gyógyhelyi főtér rendezett környezete, annak az igen jelentős turisztikai forgalom bonyolítására való tekintettel, rendezett településképi állapota. Tulajdonosok között használati megosztási megállapodás van érvényben, melyet az önkormányzat rendelkezése bocsátottak. A Gyógyhelyi főtér fejlesztése koncepcióba a Hévíz 988. hrsz-ú ingatlan jelenlegi állapota és rendje, nem illeszkedik bele. A szerződő felek közös érdeke, hogy a 988. hrsz-ú ingatlanon a tulajdonosok által tervezett és az önkormányzat által is település rendezési szerződés módosításával elfogadott településfejlesztési cél minél előbb megvalósuljon.

**4.** Szerződő Felek a településrendezési szerződés módosításában megállapodtak abban, hogy az 1/A. beépítési tanulmányterv szerinti beruházást, azaz parkolóhely kialakítást és az 1/A. tanulmányterv szerinti beépítést és minden egyéb vállalást a 988. hrsz-ú ingatlan tulajdonosai (vagy annak telekalakításával keletkező ingatlanok tulajdonosai, mint jogutódok) kötelesek teljes körűen **2029. március 31. napjáig megvalósítani**.

5. Szerződő felek a településrendezési szerződés módosításában rögzítették, hogy:

A 988 hrsz-ú ingatlan tulajdonostársai telekalakítási eljárásban állapodtak meg (mely megállapodást az Önkormányzat számára bemutatták), ennek alapján telekhatárrendezést hajtanak végre **2025. december 31-ig,** mely szerint az ingatlan kb. fele területe a Hévíz belterület 981. hrsz-el közös telekhatár módosítás miatt a Hévíz belterület 981 hrsz. részévé válik, amelyhez igazodóan a *Vasúti Alkalmazottak Rudolf Segélyegyesülete* a Hévíz belterület 988 hrsz-ú ingatlan ½ tulajdoni hányadán fennálló tulajdonjoga megszűnik, a Hévíz belterület 988 hrsz. ingatlan kizárólagos egyenlő arányú tulajdonosai a *Gelencsér Dental Kft. és KOCSI-RESTI Kft* lesznek. A telekalakítás eredményeként elkülönült ingatlanrészeket terhelő, az önkormányzat által meghatározott kötelezettségek egymástól jól és ésszerűen elkülöníthetővé válnak, a kötelezettek, mint az ingatlanok mindenkori tulajdonosainak köre is egyértelműen meghatározható válik, a 981 hrsz. mindenkori tulajdonosa felel a saját kötelezettségeiért, beépítéstől tartózkodás, parkoló kialakítás, a 988 hrsz. mindenkori tulajdonosa(i) felel a beépítési kötelezettség teljesítéséért.

**Hévíz Város Önkormányzat**a, mint a vételi jog jogosultja kötelezettséget vállal arra, hogy a Hévíz 988 hrsz-t érintő fenti telekalakítási eljáráshoz szükséges hozzájárulását megadja, a településrendezései szerződésben hivatkozott HÉSZ módosításának végrehajtásával, a HÉSZ nem tartalmaz és a jogosult nem fogad el olyan módosítást, amely a telekalakítási (telekhatár rendezési) eljárás akadályát képezné.

6. Szerződő felek rögzítik, hogy a Hévíz belterület 988. hrsz.-ú ingatlan tulajdonosai között érvényben lévő használati megosztás alapján a Kötelezetteket terhelik az alábbiakban rögzített vállalások:

Az 1/A. melléklet szerinti **B.** **használati telekrészletet** érintően:

* a B. használati telekrészlet használatára jogosult tulajdonos *Gelencsér Dental Kft. és KOCSI-RESTI Kft.* vállalja, hogya tervezett beépítés a településrendezései szerződésben foglaltak és az építési és településképi szabályok betartásával történhet, az építmény használati funkciója üzlet lehet (kereskedelem, vendéglátás), ott kizárt szálláshely-szolgáltatási tevékenység folytatása, ezt tulajdonosok és jogutódjaik is vállalják.
* Amennyiben a beépítési tanulmánytervtől eltérően változna az építmény látványterve, a beépítési műszaki mutatók: alapterület, épületmagasság akkor sem változhatnak, ezt beruházó (tulajdonos) jogutódjára is kiterjedő hatállyal tudomásul veszi.
* Továbbá a B. használati telekrészletet érintő Kölcsey utca felöli behajtás korlátozott forgalmú övezeten keresztül csak a tulajdonos és árufeltöltés számára lesz biztosított, vendég és vásárlói gépjárműforgalom kizárva.
* A 2029. március 31.-i határidő magába foglalja az építési-, közművek-, beruházási-, használatbavételi- munkák, feladatok elvégzését, és a végleges használatbavételi engedély megszerzését.

**7.** A Szerződő Felek a település rendezési szerződést módosító szerződés 9. pontjában rögzítették, hogy **a 2029. március 31. napjáig megállapított beépítési kötelezettség biztosítékaként Hévíz Város Önkormányzat javára a Hévíz belterület 988. hrsz-ú** ingatlannak a Gelencsér Dental Kft. és a KOCSI-RESTI Kft. tulajdonában álló 6/12-ed tulajdoni hányadára vonatkozóan **vételi jogot alapítanak.**

**8. Hévíz Város Önkormányzat**a, mint a vételi jog jogosultja kötelezettséget vállal arra, hogy a Hévíz 988 hrsz-t érintő beépítési kötelezettség teljesítéséhez szükséges valamennyi építési és egyéb hatósági engedély ( településképi eljárás), kiadhatósága érdekében együttműködik kötelezettekkel, támogató nyilatkozatait ( szakhatósági ) határidőben megadja, a HÉSZ-t a beépítési kötelezettség teljesítésére nyitva álló határidőben nem módosítja akként, hogy arra tekintettel a beépítési kötelezettség ne legyen teljesíthető vagy az kötelezettekre jelentős többlet terhet rójon, továbbá nem hoz olyan rendeletet és nem folytat olyan tevékenységet, amelyre tekintettel a beépítési kötelezettség teljesíthetetlenné válna.

1. **Vételi jog alapítása**

1. A Kötelezettek az I. pontban részletesen körülírt településrendezési szerződésben és annak módosításában kikötött- a Kötelezetteket terhelő- beépítési kötelezettség teljes körű teljesítésének biztosítékaként **a Polgári Törvénykönyvről szóló 2013. éviV. törvény** (a továbbiakban: **Ptk**.) **6:225. § (1) bekezdése alapján** biztosítéki célú vételi (opciós) jogot alapítanak a **Hévíz belterület 988 helyrajzi számon nyilvántartott,** 1635 m2 területű, kivett beépítetlen terület megnevezésű **ingatlan Kötelezettek tulajdonában álló 6/12 tulajdoni hányadára** (a továbbiakban: **Ingatlan**) **a Jogosult javára**, az alábbiak szerint:

1. a vételi jog tárgya: az Ingatlan 6/12 tulajdoni hányada;
2. **a vételi jog megnyílik**, ha a kötelezettek a település rendezési szerződésben és annak módosításában foglalt és **részletesen körülírt beépítési kötelezettségüknek teljes körűen, 2029. március 31. napjáig nem tesznek eleget;**

A 2029. március 31.-i határidő magába foglalja az építési-, közművek-, beruházási-, használatbavételi- munkák, feladatok elvégzését, és a végleges használatbavételi engedély megszerzését.

1. a vételi jog alapítása ingyenes;
2. a vételár: **98.427.000,- Ft**, azaz Kilencvennyolcmillió-négyszázhuszonhétezer forint;
3. a vételi jog gyakorlásának lejárata: **2029. október 31**.;
4. a Felek a vételár feltűnő értékaránytalanság jogcímén történő megtámadási jogát kizárják.

A Felek rögzítik, hogy a vételi jog tárgyát képező Ingatlan tulajdoni hányad nem tehermentes, arra jelen Szerződés megkötésének napján az alábbi terhek vannak bejegyezve:

* Az E.ON Dél-dunántúli Áramhálózati Zrt. javára 1 m2 területre bejegyzett vezetékjog (bejegyző határozat száma: 36865/2011.04.18.)
* Kocsmár Gyula (8380 Hévíz, Attila utca 37., anyja neve: Lénárt Mária) javára 18 m2-re területre bejegyzett használat joga (bejegyző határozat száma: 32876/2016.03.16.)
* Magyar Állam, joggyakorló: Dunántúli Regionális Vízmű Zrt. (8600 Siófok, Tanácsház u. 7.) javára 186 m2 területre bejegyzett vízvezetési szolgalmi jog

**2. Kötelezettek jelen Szerződés aláírásával feltétlen és visszavonhatatlan hozzájárulásukat adják ahhoz, hogy a Vételi jog tárgyára, azaz a Hévíz belterület 988 helyrajzi számon felvett ingatlanra (annak 6/12-ed tulajdoni hányadára) a Jogosult vételi joga 2029. október 31. napjáig tartó határozott időtartamra az ingatlan-nyilvántartásba bejegyzésre kerüljön.**

**3.** A Felek rögzítik, hogy **a Jogosult a vételi joga megnyílását követően a Kötelezettekhez intézett egyoldalú írásbeli nyilatkozattal** (a továbbiakban: **vételi** **nyilatkozat**) **gyakorolhatja.** A vételi nyilatkozatot a Kötelezettek mindenkori lakcímére, illetve székhelyének címére történő ajánlott, tértivevényes küldeményként történő feladást követő 10. (tizedik) munkanapon a címzett részére kézbesítettnek kell tekinteni akkor is, ha a küldemény az 10. (tizedik) munkanapig a címzett részére nem kerül kézbesítésre.

4. **A Felek kifejezetten megállapodnak, hogy a vételi jog gyakorlásával és a teljes vételár megfizetésével egyidejűleg az Ingatlan tulajdoni hányad tulajdonjoga minden további jogcselekmény nélkül a Jogosultra átszáll.**

**5. A Kötelezettek a vételi jog Jogosult általi gyakorlása esetére előre feltétlen és visszavonhatatlan hozzájárulásukat adják ahhoz, hogy a Jogosult tulajdonjoga az Ingatlanra, azaz a Hévíz belterület 988 helyrajzi számon felvett ingatlanra (annak 6/12 hányadára) az ingatlan-nyilvántartásba adásvétel jogcímén bejegyzésre kerüljön (bejegyzési engedély).** A Kötelezettek vállalják, hogy amennyiben a Jogosult tulajdonjogának ingatlan-nyilvántartásba történő bejegyzéséhez szükségessé válik, úgy a bejegyzési engedélyt a Jogosult vételi jogának gyakorlását követően, a Jogosult felszólítására – az abban megjelölt rövid határidőn belül – az ingatlan-nyilvántartási alakiságoknak megfelelő formában és szükséges számban kiadják a Jogosult részére.

6. A Kötelezettek kötelezettséget vállalnak arra, hogy amennyiben a Jogosult vételi jogával él, abban az esetben az erre irányuló írásbeli felhívás kézbesítését követő 30 (harminc) napon belül a vételi jog tárgyát képező Ingatlant a Jogosult birtokába adják. A birtokbaadás körülményeiről a Felek birtokbaadási jegyzőkönyvet készítenek.

7. A Felek rögzítik, hogy amennyiben a Kötelezettek a birtokbaadási kötelezettségüknek nem tennének eleget, úgy a Jogosult a vételi jog tárgyát képező Ingatlant egyoldalúan birtokba veheti.

8. A Kötelezettek kijelentik és szavatolják, hogy az Ingatlan vonatkozásában a tulajdonszerzésétől kezdődően harmadik személynek nem lesz olyan joga vagy követelése, amely a Jogosult vételi joga gyakorlása esetén a Jogosult tehermentes tulajdonjogszerzését akadályozza vagy korlátozza, azaz a Jogosult per-, teher- és igénymentesen szerezheti meg az Ingatlan tulajdonjogát és birtokát.

A Kötelezettek kötelezettséget vállalnak arra, hogy az Ingatlant nem terheli meg, gazdasági társaságba vagy egyéb gazdálkodó szervezetbe nem apportálja, kivéve, ha a Jogosult erre vonatkozó előzetes, írásbeli hozzájárulását megszerezte.

A Kötelezettek kötelezettséget vállalnak arra, hogy amennyiben az Ingatlant elidegenítik, úgy a tulajdonjog-átruházó szerződésben tájékoztatják az új tulajdonost/tulajdonosokat jelen vételi jogot alapító szerződés tartalmáról és a tulajdonjog-átruházó szerződésben is kikötik, hogy a jelen vételi jogot alapító szerződés kötelező hatállyal bír az új tulajdonosra/tulajdonosokra is.

9. A Kötelezettek kijelentik és szavatolják, hogy az Ingatlanra vonatkozóan harmadik személynek elővásárlási joga nincs, az Ingatlannal kapcsolatban semmilyen jog vagy tény alapítására, vagy bejegyzésére irányuló eljárás nincs folyamatban.

10. A Kötelezettek haladéktalanul kötelesek értesíteni a Jogosultat bármely megkezdett, függőben lévő vagy olyan peres eljárásról, választottbírósági eljárásról és közigazgatási eljárásról, vagy annak fenyegetettségéről, továbbá minden olyan egyéb körülményről, amely hátrányosan érintheti az Ingatlan használatát vagy az arra vonatkozó jogok gyakorlását.

11. A Felek rögzítik, hogy amennyiben a Kötelezettek a Hévíz 988. hrsz-re vonatkozó, a településrendezési szerződésben meghatározott beépítési kötelezettséget 2029. március 31. napjáig maradéktalanul teljesítik, úgy a Jogosult vételi joga megszűnik és az ingatlan-nyilvántartásból történő törléshez szükséges okiratot (törlési engedélyt) – az ingatlan-nyilvántartási alakiságoknak megfelelő formában és szükséges számban – 30 (harminc) napon belül a Kötelezettek részére kiadja.

**A szerződő felek rögzítik, hogy a jogosult ingatlan-nyilvántartásba bejegyzett vételi joga megszűnik, ha kötelezettek a Hévíz 988 hrsz. alatti ingatlant terhelő beépítési kötelezettségüknek eleget tettek és e tényt jogosult részére a használatba vételi engedély benyújtásával bejelentik.**

**A jogosult a vételi jog megnyílását megelőző beépítési kötelezettség teljesítése esetére előre feltétlen és visszavonhatatlan hozzájárulását adja ahhoz, hogy a Jogosultnak a Hévíz belterület 988 helyrajzi szám alatt felvett ingatlanra bejegyzett vételi joga az ingatlan-nyilvántartásból kötelezettség megszűnése jogcímén törlésre kerüljön (törlési engedély).** A jogosult vállalja, hogy a törlési engedélyt a kötelezettek beépítési kötelezettség teljesítése és annak igazolását követően, a kötelezett felszólítására – az abban megjelölt rövid határidőn belül – az ingatlan-nyilvántartási alakiságoknak megfelelő formában és szükséges számban kiadják bármely kötelezett részére.

**A szerződő felek rögzítik, hogy a jogosult ingatlan-nyilvántartásba bejegyzett vételi joga megszűnik, ha jogosult az 5. pontban körülírt telekalakítási eljáráshoz nem járul hozzá vagy jogosult tevékenysége vagy mulasztása eredményeként a beépítési kötelezettség teljesítéséhez szükséges építési hatósági engedély vagy hozzájárulás ( használatba vételi engedély ) nem kerülhet kiadásra.**

**A jogosult a vételi jog megszűnése esetére előre feltétlen és visszavonhatatlan hozzájárulását adja ahhoz, hogy a Jogosultnak a Hévíz belterület 988 helyrajzi szám alatt felvett ingatlanra bejegyzett vételi joga az ingatlan-nyilvántartásból kötelezettség megszűnése jogcímén törlésre kerüljön (törlési engedély).** A jogosult vállalja, hogy a törlési engedélyt a kötelezettek beépítési kötelezettség teljesítése és annak igazolását követően, a kötelezett felszólítására – az abban megjelölt rövid határidőn belül – az ingatlan-nyilvántartási alakiságoknak megfelelő formában és szükséges számban kiadják bármely kötelezett részére.

12. A Felek rögzítik, hogy a vételi jog alapításával, módosításával, illetve törlésével kapcsolatos valamennyi eljárási díj, költség, valamint a vételi jog gyakorlása esetén a tulajdonjog megszerzésével kapcsolatos költségek a Kötelezetteket terhelik.

13. Szerződő Felek a jelen szerződés aláírásával kötelezettséget vállalnak arra vonatkozóan, hogy a jelen szerződés I./5. pontjában rögzített telekalakítási eljárás jogerős engedélyezését és az ingatlan- nyilvántartásban történő átvezetését követően a jelen vételi jogot alapító szerződést módosítani fogják, akként, hogy abban a változási vázrajz alapján **a változás után kialakult Hévíz belterület 988 helyrajzi számú ingatlan 1/1 tulajdoni hányadára kerüljön bejegyzésre a Jogosult vételi joga**.

14. A Felek vállalják, hogy a jelen Szerződésből eredő esetleges vitás kérdéseket elsődlegesen peren kívül kísérlik meg rendezni, ennek sikertelensége esetén a Keszthelyi Járásbíróság, Zalaegerszegi Törvényszék illetékességében állapodnak meg.

15. A Felek a jelen Szerződés aláírásával lemondanak arról, hogy a jelen Szerződést vagy a vételi jog gyakorlásával létrejövő szerződést (ügyletet) feltűnő értékaránytalanság címén megtámadják.

16. Szerződő Felek megállapodnak abban, hogy jelen vételi jogot alapító szerződést egyik fél sem mondhatja fel a szerződés megszüntetésére, csak közös megegyezéssel kerülhet sor.

1. A jelen Szerződésben nem szabályozott kérdésekre a Ptk. rendelkezései az irányadók.
2. A Felek jelen Szerződést kizárólag írásban módosíthatják, mely módosításnak tartalmaznia kell a Szerződés módosítására irányuló szándék kifejezését is.
3. A Felek a jelen Szerződés elkészítésével és ellenjegyzésével, valamint a földhivatal előtti eljárásban történő képviselettel **dr. Fonnyadt Benedek ügyvédet** (székhely: 9400 Sopron, Patak utca 13., kamarai azonosító szám [KASZ]: 36060155) bízzák meg. Eljáró ügyvéd a megbízást jelen okirat ellenjegyzésével elfogadja. A jelen szerződés egyben tényvázlatnak is minősül.

A Felek kijelentik, hogy jelen Szerződés jogi és ténybeli vonatkozásairól, a vonatkozó jogszabályok tartalmáról a jelen szerződést ellenjegyző ügyvédtől teljes körű tájékoztatást kaptak. A Felek azonosítását a pénzmosás megelőzéséről és megakadályozásáról szóló 2017. évi LIII. törvény előírásainak megfelelően az eljáró ügyvéd a szerződéskötéskor elvégezte, személyazonosságukról a személyazonosító igazolványok (lakcímet igazoló hatósági igazolványok) ellenőrzése révén meggyőződött. Ennek alapján eljáró ügyvéd az előírt adatokat a Szerződésben való feltüntetéssel rögzítette.

A Felek jelen okirat aláírásával kijelentik, ezen Szerződés megkötése során saját nevükben, illetőleg érdekükben járnak el. A Felek kijelentik, hogy a Szerződésben szereplő személyi adataik teljes körűek, a valóságnak megfelelnek, és hozzájárulnak ahhoz, hogy azokat az okiratot készítő és ellenjegyző ügyvéd kezelje.

1. Eljáró ügyvéd tájékoztatja a Feleket, hogy az ügyvédi tevékenységről szóló 2017. évi LXXVIII. törvény (a továbbiakban: **Üttv**.) 32. § (9) bekezdése alapján az ügyvéd közhiteles nyilvántartásba való bejegyzésre irányuló eljárásban való jogi képviseletre, illetve közhiteles nyilvántartásba való bejegyzés alapjául szolgáló okirat szerkesztésére irányuló megbízási szerződés megkötése előtt köteles a természetes személyek tekintetében a személy- és okmányellenőrzés érdekében a személyiadat- és lakcímnyilvántartásból, a járművezetőiengedély-nyilvántartásból, az útiokmány-nyilvántartásból és a központi idegenrendészeti nyilvántartásból elektronikus úton adatokat igényelni. A Felek az Üttv. 32. § (9) bekezdése szerinti adatigényléshez jelen okirat aláírásával hozzájárulásukat adják.

21. A szerződést Hévíz Város Önkormányzat Képviselő-testülete a ../2025. (….) határozatával hagyta jóvá.

A jelen Szerződést a Felek többszöri elolvasás és értelmezés után, mint akaratukkal és nyilatkozataikkal mindenben megegyezőt, dr. Fonnyadt Benedek ügyvéd előtt jóváhagyólag írták alá. Az ellenjegyzéssel az ügyvéd tanúsítja, hogy az okirat a Felek kinyilvánított akaratának és a jogszabályoknak megfelel, továbbá az abban megjelölt Felek aláírása valódi.

Hévíz, 2025………………..

…………………………………..

**Hévíz Város Önkormányzat**

képv. Naszádos Péter polgármester

**Jogosult**

……………………………... ………………………………..

**Gelencsér Dental Kft.** **KOCSI-RESTI Kft.**

képv. Dr. Gelencsér Kálmán Képv. Ladnai tamás

Kötelezett 1. Kötelezett 2.

Készítettem és Ellenjegyzem: Hévízen, ………………. napján.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dr. Fonnyadt Benedek ügyvéd**

KASZ: 36060155